ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ

ЕУРАЗИЯ ГУМАНИТАРЛЫҚ ИНСТИТУТЫ

## ҚАЗАҚ ЖӘНЕ ОРЫС ФИЛОЛОГИЯСЫ КАФЕДРАСЫ

Н.Х. Шадиева

5В011700 - «ҚАЗАҚ ТIЛI МЕН ӘДЕБИЕТI»

мамандығының

«Кәсіптік практикасына» арналған

# НҰСҚАУЛЫҚ

Астана, 2020

**І КӘСІПТІК ПРАКТИКАНЫҢ МІНДЕТТЕРІ:**

**-** тұтас педагогикалық үдерісті басқаруда мұғалімнің дайындығын қалып-тастыру;

**-** мектеп, сыныптың тұтас педагогикалық үдеріс жағдайы мен оқушы тұлғасын қалыптастыру және диагностикасын жүргізу үшін жалпы педагогикалық, психологиялық білім, іскерлік, дағдыларды жетілдіру;

**-** пән мұғалімдерімен, оқушылармен, психолог мамандармен, ата-аналармен ынтымақтастықта болу;

**-** педагогикалық құзырлылығын (ұйымдастырушылық, коммуникативтік, құрастыра білушілік, қолданбалы және т.б.) дамыту және қалыптастыру;

**-** кәсіби-педагогикалық және тұлғалық-кәсіби іскерліктерін дамыту (сабақтың оқыту, дамыту және тәрбиелік міндеттерін, өз мамандығының пәні бойынша сыныптан тыс жұмыстардың міндеттерін шешу және анықтай білуі);

**-** дәстүрлі және жаңашыл технологиялардың оқыту әдістерін үйлесімдікте пайдалану;

**-** педагогикалық іс-әрекеттің шығармашылық зерттеушілік әдісін қалыптастыру;

**-** тұтас педагогикалық үдерісті жүзеге асыру дайындығына өзіндік баға беруді қалыптастыру;

**-** оқушы біліктілігін дамытуды жоспарлай білу мен оны нарық бағдарламасындағы білім беруде жүзеге асыру.

**ІІ КӘСІПТІК ПРАКТИКАНЫҢ МАЗМҰНЫ**

**1. Меңгеру:**

- сұрақтарды (мемлекеттік стандарт, оқу, тақырыптық, сабақ жоспары, пән бойынша сабақтан тыс жұмыстардың жоспары, тәрбие жұмысының жоспары т.б.);

- өзіне бекітілген сынып оқушыларының адамгершілік тәрбиесінің деңгейін;

- жалпы сынып оқушыларының психологиялық ерекшеліктерін;

- оқу-тәрбие іс-әрекеттерінің психологиялық аспектісін (сабақтың психологиялық құрылымы, оқушылардың қызығушылығы, педагогтік адамтанымдық іс-әрекетінің ерекшеліктері, қарым-қатынас);

- пән бойынша оқудан және сыныптан тыс жұмыстар жүйесін;

- пән бойынша оқушылардың іскерлігін, білім деңгейін;

- сыныптағы тәрбие үдерісін (жоғары сынып оқушыларының даму заңдылықтарын есепке алу, субъект – субъекттік қатынас, жеке тұлғаның әлеуметтік белсенділігі, қызығушылығы және мінез-құлық тәртібі).

**2. Іске асыру:**

- пән мұғалімінің және сынып жетекшілерінің іс-әрекетін;

- жаңа технологияларды пайдаланып өткізілген сабақтың психологиялық-педагогикалық талдауын;

- оқытудың интерактивтік әдістері, қазіргі инновациялық технологиялар пайдаланылған оқыту әрекеттерін;

- оқыту әдістерін және қазіргі компьютерлік технологияларды пайдалануды;

- ата-аналармен жұмыс әдістері мен олармен ынтымақтастық негізде оқу-тәрбие үдерісін ұйымдастыруды (ата-аналар жиналысына дайындық, сұхбаттасу, сауалнамалық сұрақ);

- оқушылармен кәсіби бағдар беру жұмыстарын өткізуді;

- жалпы мектептік тәрбиелік іс-шаралардың психологиялық-педагогикалық талдауын;

- пән бойынша оқушылармен жалпы мектептік іс-шараларға (пәндік кештер, апталық, олимпиада, конкурстар, т.б.) дайындық жүргізу және өткізуді;

- ұжымдық шығармашылық іс-әрекет негізінде жалпы мектептік тәрбиелік іс-шаралар өткізуді (тақырыптық кештер, күзгі бал және т.б.).

**3. Қатысу:**

- мектептің педагогикалық кеңесінің жұмысына;

- пән мұғалімдерінің әдістемелік бірлестік жұмыстарына;

- сынып жетекшісінің семинар жұмыстарына;

- кіші педагогикалық жұмыстарға (студенттердің);

- оқыту іс-әрекетінің сараптамасына және өзіндік талдауға;

- оқушылармен тәрбие жұмыстарының талдауына және өзіндік талдауға.

**ІІІ КӘСІПТІКПРАКТИКАНЫҢ МІНДЕТТЕРІН ОРЫНДАУҒА БАЙЛАНЫСТЫ ТАПСЫРМАЛАР:**

***Оқу және тәрбие жұмыстары бойынша***

* тәжірибе кезінде қолданылатын қазақ тілі мен әдебиетін оқыту әдістемесі курсы бойынша әдістемелік қосымша материалдары;
* педагогикалық тәжірибе кезінде өтілетін материалдарға сай қосымша әдебиеттер, зерттеулер, бейнефильмдер қолдануды ойластыру;
* практиктиканттың ғылыми білімі, ұстаздық шеберлігі, ынта жігері, еңбекқорлығы жинақталатындығы ескертіледі;
* сабақ жоспарларын, тақырыптық кештің сценарийін жасау.

***Тәрбие жұмыстары бойынша***

- Педагогиканың «Тәрбие жұмысы», «Сынып жетекшісінің жұмысы» тарауларын білу;

- бөлінген сыныпқа арнап тәрбие жұмысының жоспарын құру, оны сынып жетекшісінің келісімімен орындау;

- «Сынып жетекшісіне көмек» библиографиясын (кітап, журнал, газет материалдары) құру.

***Оқу-ізденужұмыстарыбойыншатапсырмалар:***

1. Мектептегіқоғамдықұйымдардыңжұмыстарыментанысу.
2. Қоғамалдында (ата-аналар) дәрісоқуғадайындық.

***Қазақтілі мен әдебиетінентапсырмалар:***

1. Кем дегенде 12 сабақ өткізу, оның 2-уі (қазақ тілі мен әдебиеті пәндері бойынша) ашық сабақтар.
2. Сыныпішілік не мектепшілік тәрбие сағатын ұйымастыру.
3. Педагогикалық тәжірибенің нәтижесі бойынша студенттер кафедраға төмендегі материалдарды тапсырады:

а) ауылды қмектептерде тәжірибеден өткен студенттер сабақ жоспарларының конспектісін, көрнекі құралдарын, жұмысжоспарларын, қазақ тілі, қазақ әдебиеті бағдарламасын, пайдаланған оқулықтар тізімін, тәжірибе өту күнделігін көрсетіп, деканат белгілеген күні есеп тапсырады;

ә) қалада әдіскерлер мен бірге болған студенттерқорытынды конференцияда іс-тәжірибелерімен бөліседі.

Сабақтан, сыныптантыс, тәрбие жұмыстарынан көріністер ұсынады.

**ІVОҚУ-ТӘРБИЕ ЖҰМЫСЫНЫҢ ҚОРЫТЫНДЫСЫ БОЙЫНША СТУДЕНТ-ПРАКТИКАНТТЫҢ ЕСЕП ҚҰЖАТЫ**

Өндірістік іс-тәжірибеден өткен студент кафедраға төмендегідей құжаттарды тапсыруға міндетті:

* қазақ тілі мен әдебиеті пәндері бойынша құрастырылған тақырыптық-күнтізбелік жоспарды;
* аталған пәндер бойынша сабақ жоспарларының конспектісін және пайдаланған көрнекі құралдарын;
* өткізген сыныптан тыс жұмыстарының толық нұсқасын;
* тәрбие жұмысының конспектісін;
* мектепте өндірістік практикадан өткендігін дәлелдейтін, сол мекеменің мөрімен заңдастырылған және толық толтырылған күнделігін;
* оқу-тәрбие мекемесі басшысының бағасы қойылған өткізген жұмысының есебін;
* қорытынды конференцияда сабақтан, сыныптан тыс жұмыс түрлерінен үзінді көрсетіліп, тәжірибе алмасу мақсатында көрме ұйымдастырылады.

**Пайдаланылған нормативтік құжаттар:**

1. Кәсіптік практиканы ұйымдастыру мен өткізу қағидалары және практика базалары ретінде ұйымдарды айқындау қағидалары (29.01.2016ж. №107);

2. Қазақстан Республикасының Білім беру жүйесі. Кәсіптік практика. Негізгі ережелер (ҚР МЖМБС – 5.03.005.-2009; Енгізілген күні: 2009.09.01);

3. Қазақстан Республикасы Үкіметінің  2013 жылғы 17 мамырдағы № 49 қаулысымен  бекітілген  «Жоғары білім беру ұйымдары қызметінің үлгілік қағидалары» 50,62,82,83,84-тт.

4. Қазақстан Республикасы Білім және ғылым министрінің 2011 жылғы «20» сәуірдегі № 152 бұйрығымен бектілген «Кредиттік оқыту технологиясы бойынша оқу үдерісін ұйымдастырудың ережесі».

5. Қазақстан Республикасының «Білім туралы» заңы. Қабылданған уақыты: 27.07.2007. Деректер базасы жаңарған уақыты: 13.11.2011.

6. Қазақстан Республикасы Үкіметінің  2012 жылғы 23 тамыздағы № 1080 қаулысымен  бекітілген  «Мемлекеттік жалпыға міндетті жоғары білім беру стандарты» (13.05.2016ж. өзгерістерімен, №292).

7.Қазақстан РеспубликасыҮкіметінің2013 жылғы 17 мамырдағы№ 499 [қаулысымен](http://online.zakon.kz/Document/?link_id=1003501868" \o "\«Тиісті џлгідегі білім беру ђйымдары ќызметініњ џлгілік ќаѓидаларын, оныњ ішінде балаларѓа арналѓан ќосымша білім беру баѓдарламаларын іске асыратын білім беру ђйымдары ќызметініњ џлгілік ќаѓидаларын бекіту туралы\» Ќазаќстан Республикасы Џкіметініњ 2013 ж" \t "_parent) бекітілген **«**Жоғары және жоғары оқу орнынан кейінгі білім беру ұйымдары қызметініңүлгілік қағидалары».

 